El llibre “Micaela, el error de una madre” es presenta a Burjassot amb la seua autora, Ana Mª Edo
2025-07-24

Situada en la postguerra, “Micaela, el error de una madre” narra la història d’una mare i el seu fill i de com sobreviuen en una època convulsa i davant una societat profundament arrelada als valors tradicionals. Un llibre que la seua autora, Ana Mª Edo, presentarà a les veïnes i els veïns de Burjassot el pròxim 9 de març a les 19 hores en la Casa de Cultura i que també s’endinsa en un tema d’actualitat que preocupa a tota la societat, la violència de gènere.

La presentació, emmarcada dins de les activitats d’animació lectora de les Biblioteques Municipals, comptarà amb l’assistència de la pròpia autora que vol fer arribar als seus lectors la importància dels sentiments i les experiències viscudes i de com aquests influeixen en la construcció de la pròpia persona.

Escriptora castellonenca, Ana Mª Edo ha conreat diferents gènere literaris tals com la poesia, la novel·la, el conte o el teatre sense deixar de banda altres disciplines com l’art de la pintura i la decoració. Totes les seues obres es caracteritzen per tindre una gran força expressiva.